Oh, by the Way

Oh, by the Way je box set britskej rockovej skupiny Pink Floyd, ktorý spoločnosť EMI Records vydala 10. decembra 2007 v Spojenom kráľovstve a následujúci deň spoločnosť Capitol Records v Spojených štátoch. Bol vydaný pri príležitosti 40. výročia vydania ich debutového albumu.

Box set obsahuje 14 štúdiových albumov skupiny (celkom 16 CD), všetky albumy sú remasterované. Kompaktné disky sú umiestnené vo zmenšených pôvodných obaloch ako malé gramofónové platne. Ako bonus sa v Oh, by the Way nachádza špeciálny plagát k 40. výročiu skupiny od Storma Thorgersona, ktorý je zložený zo 40 fotografií kapely.

Názov box setu je narážkou na text piesne „Have a Cigar“ (ktorý bol naopak inšpirovaný otázkou jedného novinára):

(volný slovenský preklad: „Kapela je naozaj fantastická, skutočne si to myslím / A mimochodom, ktorý z vás je Pink?“).

Obal box setu zobrazuje, podobne ako obal albumu Ummagumma, miestnosť plnú rôznych predmetov spolu s obrazmi všetkých členov skupiny zavesených na stenách. Druhá strana zobrazuje tú istú scénu s odlišne naaranžovanými predmetmi.

 Zoznam diskov 
 The Piper at the Gates of Dawn (1967)
 A Saucerful of Secrets (1968)
 Soundtrack from the Film More (1969)
 Ummagumma (1969, dvojalbum)
 Atom Heart Mother (1970)
 Meddle (1971)
 Obscured by Clouds (1972)
 The Dark Side of the Moon (1973)
 Wish You Were Here (1975)
 Animals (1977)
 The Wall (1979, dvojalbum)
 The Final Cut (1983)
 A Momentary Lapse of Reason (1987)
 The Division Bell (1994)

 Produkcia 
 James Guthrie – remasteringová produkcia
 Aubrey Powell – dizajn
 Doug Sax – remastering
 Storm Thorgerson – dizajn

 Zdroj 

Kategória:Kompilačné albumy z 2007
Oh, by the Way